
Parlamentul  României

Camera  Deputaţilor

Comisia pentru industrii si servicii

                                                                                                                                                Bucureşti 2.07.2008            

                                                                                                                                               Nr.23/84/2008

AVIZ

asupra propunerii legislative pentru modificarea şi completarea

Legii nr. 540/2002 privind casele de ajutor reciproc ale pensionarilor


În conformitate cu prevederile art.95, din Regulamentul Camerei Deputaţilor, republicat, Comisia pentru industrii şi servicii , a fost sesizată pentru aviz, cu propunerea legislativă pentru modificarea şi completarea Legii nr. 540/2002 privind casele de ajutor reciproc ale pensionarilor, transmisă cu adresa Plx125 din 12 martie 2008 şi înregistrată sub nr.23/84 din 13 martie 2008.

Avizul comisiei urmează să fie transmis Comisiei pentru muncă şi protecţie socială, care este sesizată în fond. 

Prin această iniţiativă legislativă se propune  modificarea şi completarea Legii nr. 540/2002 privind casele de ajutor reciproc ale pensionarilor, astfel:

· acordarea dreptului de a fi membri ai caselor de ajutor reciproc ale pensionarilor (CARP) şi persoanelor salariate aflate “în pragul pensionării “;

· completarea scopului pentru care se înfiinţează CARP cu “asigurarea unei protecţii sociale reale a membrilor săi prin serviciile acordate, ajutoare nerambursabile şi alte facilităţi de natură materială şi financiară“ (art.7 din tabelul comparative);

· completarea activităţilor ce pot fi desfăşurate de casele de ajutor reciproc ale pensionarilor cu “servicii medicale, contra unor sume care să acopere cheltuielile materiale şi salariile personalului specializat, în cadrul cabinetelor medicale şi stomatologice individuale care funcţionează potrivit legilor în vigoare“;
· modificarea prevederilor referitoare la sprijinul acordat CARP de către casele de pensii judeţene, în vederea recuperării împrumuturilor acordate unor pensionari rău-platnici, dar şi de la giranţii acestora. Totodată, sunt responsabilizate şi entităţile care eliberează adeverinţe de venit pentru girul unui împrumut să efectueze reţineri din veniturile salariatului, până la lichidarea debitului;

· introducerea obligaţiei consiliilor locale de a asigura spaţiile necesare pentru funcţionarea CARP.

Consiliul Legislativ, cu adresa nr. 1432/17.10.2007 a avizat favorabil propunerea legislativă cu unele observaţii şi propuneri;

Guvernul prin punctul său de vedere transmis cu adresa nr. 3061 din 15.11.2007, nu susţine adoptarea acestei iniţiative legislative.

Senatul în calitate de primă Cameră sesizată a respins propunerea legislativă,  în şedinţa din 5 martie 2008.

Examinarea propunerii legislative a avut loc în şedinţa comisiei din data de 2 iulie 2008.

În urma  dezbaterilor, membrii comisiei au hotărât în unanimitate, avizarea  favorabilă a propunerii legislative, cu amendamente admise.

În raport de obiectul şi conţinutul său propunerea legislativă face parte din categoria legilor ordinare.

Potrivit prevederilor Constituţiei României, republicată, Camera decizională pentru acestă propunere legislativă este Camera Deputaţilor .
                       PREŞEDINTE,

Iulian IANCU

      Viorica Petraşcu, 
Consilier parlamentar;

A M E N D A M E N T E  ADMISE

asupra propunerii legislative pentru modificarea şi completarea Legii nr. 540/2002 

privind casele de ajutor reciproc ale pensionarilor

	LEGE nr.540 din 27 septembrie 2002
privind casele de ajutor reciproc ale pensionarilor 


	Text propus de iniţiator 


	Amendamente

	Motivaţia

	5.
	Art. 8. - Casele de ajutor reciproc ale pensionarilor pot desfăşura şi alte activităţi şi servicii decât cele enunţate prin scopul principal: 
 
	La articolul 8 după litera c) se introduce o nouă literăc1), cu următorul cuprins:

Art. 8. - Casele de ajutor reciproc ale pensionarilor pot desfăşura şi alte activităţi şi servicii decât cele enunţate prin scopul principal: 
. 
	Articolul 8 se modifică şi va avea următorul cuprins:
Art. 8. - Casele de ajutor reciproc ale pensionarilor pot desfăşura şi alte activităţi şi servicii decât cele enunţate prin scopul principal, în conformitate cu Ordonanţa Guvernului nr.26/2000 cu privire la asociaţii şi fundaţii, aprobată prin Legea nr. 246/2005.


	

	6.
	Art. 15. - Casele de pensii judeţene şi locale, la solicitarea caselor de ajutor reciproc ale pensionarilor, vor sprijini recuperarea împrumuturilor acordate unor pensionari rău-platnici, prin înfiinţarea de popriri asupra veniturilor din pensii ale acestora, până la lichidarea debitului, cu respectarea art. 193 alin. (1) din Legea nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare. 
	Articolul 15 se modifică şi va avea următorul cuprins:

Art. 15. – (1) Casele de pensii şi similare acestora, indiferent de sistemul de pensii pentru care funcţionează, la solicitarea caselor de ajutor reciproc ale pensionarilor, au obligaţia recuperării împrumuturilor acordate, prin înfiinţarea de popriri asupra veniturilor din pensii ale rău-platnicilor, titulari şi giranţi, până la lichidarea debitului, cu respectarea prevederilor legislaţiei în domeniu;

- (2) Entităţile care eliberează adeverinţa de venit pentru girul unui împrumut, au obligaţia ca la solicitarea caselor de ajutor reciproc ale pensionarilor, să efectueze reţineri din veniturile salariatului, până la lichidarea debitului;
	Articolul 15 se modifică şi va avea următorul cuprins:
Art. 15. – (1) Casele de pensii şi similare acestora, indiferent de sistemul de pensii pentru care funcţionează, la solicitarea caselor de ajutor reciproc ale pensionarilor, au obligaţia popririi asupra veniturilor din pensii ale rău-platnicilor, titulari şi giranţi, în condiţiile legii, până la lichidarea debitului, cu respectarea prevederilor legislaţiei în domeniu;

- (2) Entităţile care eliberează adeverinţa de venit pentru girul unui împrumut, au obligaţia ca la solicitarea caselor de ajutor reciproc ale pensionarilor, să efectueze reţineri din veniturile salariatului, până la lichidarea debitului, în condiţiile legii.
	


Preşedinte,
Iulian IANCU

              Viorica Petraşcu , 

          Consilier parlamentar

